laion/Wikipedia-Exotic huggingface dataset:
ברי בלה

בריאנה מוניק דניאלסון (באנגלית: Brianna Monique Danielson; שמה לפני הנישואים גרסיה-קולס; נולדה ב-21 בנובמבר 1983), הידועה יותר בשם הבמה שלה, ברי בלה היא מתאבקת עבר אמריקאית, שהופיעה בארגון ההיאבקות WWE לרוב לצד אחותה התאומה ניקי כחלק מהתאומות בלה. בזמן שהותה בארגון היא הייתה פעם אחת אלופת הדיוות. בריאנה מוניק גרסיה-קולס נולדה בסן דייגו, שבקליפורניה, וגדלה בחווה בסקוטסדייל, אריזונה. היא נולדה 16 דקות בלבד אחרי אחותה התאומה, ניקול להורים ג'ון גרסיה וקתי קולס. היא ממוצא מקסיקני ואיטלקי. במהלך תקופתן של בריאנה וניקול בבית הספר היסודי, הן היו חלק מקבוצת הכדורגל של סקוטסדייל. לאחר מכן, בריאנה החלה בקריירת דוגמנות ומשחק. את הופעת הבכורה שלה בטלוויזיה ערכה בתוכנית הריאליטי Meet My Folks של רשת Fox. עקב הופעה זו, האחיות גרסיה נשכרו להיות האחיות התאומות שמייצגות את חברת הבירה באדוויזר במסגרת גביע העולם בכדורגל. ברי וניקי השתתפו בתחרות חיפוש הדיווה של ה-WWE לשנת 2006, אך לא הצליחו להתקדם יתר על המידה בתחרות זו. ב-21 בנובמבר 2016, ברי וניקי חשפו את ערוץ היוטיוב החדש שלהן, "התאומות בלה". הערוץ של האחיות מציג אופנה יומית, טיולים, כושר, מערכות יחסים וסרטוני בריאות. ב-1 בנובמבר 2017, ברי וניקי השיקו את ליין ההלבשה שלהן, "Birdiebee". בספטמבר 2013, היא אישרה על אירוסיה למתאבק בריאן דניאלסון, הידוע יותר בשם הבמה שלו, דניאל בריאן. השניים נישאו ב-11 באפריל 2014. כמו כן, ברי ובעלה הם צמחונים. ב-5 באוקטובר 2016, בלה הודיעה שהיא מצפה להולדת בתה הראשונה. ב-9 במאי 2017, נולדה בתם הראשונה בשם בירדי ג'ו דניאלסון. ב-29 בינואר 2020, בלה הודיעה על כך שהיא נמצאת בהיריונה השני, לצד אחותה התאומה, ניקי בלה, שהודיעה באותו היום שגם היא בהיריון. ב-1 באוגוסט, נולד בנם של הזוג. הישגים במגזין ההיאבקות Pro Wrestling Illustrated - PWI PWI דירג אותה במקום ה-11 מתוך 50 המתאבקות הטובות ביותר לשנת 2015 הישגים בפרסי בחירת הנוער ספורטאית השנה (2016) - עם ניקי בלה הישגים במגזין ההיאבקות Wrestling Observer Newsletter - WON הפיוד הגרוע של השנה (2014) - ברי נגד ניקי הפיוד הגרוע של השנה (2015) - צוות PCB נגד צוות B.A.D. נגד צוות בלה הקרב הגרוע של השנה (2013) - עם ניקי בלה, קמרון, איווה מארי, ג'וג'ו, נעמי ונטליה נגד AJ לי, אלישה פוקס, אקסנה, קייטלין, רוזה מנדס, סאמר רה וטמינה סנוקה באירוע סדרת ההישרדות הישגים בארגון ההיאבקות World Wrestling Entertainment - WWE אליפות הדיוות (פעם אחת) פרס הסלאמי (3 פעמים) זוג השנה (2013, 2014) - עם דניאל בריאן דיוות השנה (2013) - הפרס נחלק ביחד עם ניקי בלה חברת היכל התהילה (2020) מדיה וקבצים בנושא ברי בלה בוויקישיתוף ברי בלה, ברשת החברתית פייסבוק ברי בלה, ברשת החברתית אקס (טוויטר) ברי בלה, ברשת החברתית אינסטגרם ברי בלה, ברשת החברתית טיקטוק ברי בלה, סרטונים בערוץ היוטיוב ברי בלה, באתר WWE.com להיאבקות מקצועית ברי בלה, במסד הנתונים הקולנועיים IMDb (באנגלית) ברי וניקי משיקות את ערוץ היוטיוב החדש שלהן התאומות בלה משיקות את ליין ההלבשה Birdiebee כוכבת Total Divas, ברי בלה וכוכב ה-WWE, דניאל בריאן מתארסים דניאל בריאן וברי בלה מתחתנים ברי בלה מבשרת על היריונה הראשון ברי בלה ודניאל בריאן מברכים את הולדת בתם הראשונה התאומות בלה בהיריון, ורק שבועיים מפרידים ביניהן ברי בלה ודניאל בריאן מברכים את הולדת בנם
אברהם אזולאי (פירושונים)

האם התכוונתם ל... אברהם בן ראובן אזולאי – חכם, מתרגם ומו"ל ממרקש, שבמרוקו אברהם אזולאי – מקובל, סבו או אבי-סבו של החיד"א אבי אזולאי – שחקן תיאטרון, קולנוע וטלוויזיה אברהם אזולאי (מרקש) – רב ומקובל במרקש אברהם אזולאי (מנדלבוים) – עסקן ציבור תל אביבי
דמויי-מנירפטורים

דמויי-מנירפטורים (שם מדעי: Maniraptoriformes) הוא ענף של דינוזאורים תרופודים מקבוצת הקלורוזאורים שהתקיימו בין היורה התיכון לפני 167 מיליון שנה עד להכחדת הקרטיקון לפני 66 מיליון שנה, למעט העופות. הקבוצה הוגדרה בידי תומאס ר. הולץ הבן והיא כוללת את מיני הדינוזאורים עוטי הנוצות הדומות לנוצות תעופה. המאובנים שלהם התגלו לאורך כל היבשות, כולל באנטארקטיקה. בתוך הקבוצה נכללים 2 קבוצות גדולות: דמויי-אורניתומימיים שהיו מהירים ודמויי יען והמנירפטורים שהתפתחו למספר צורות, ביניהם לאובירפטוריים, תריזינוזאוריים, טרודוניים, דרומאוזאוריים וגם לארכאופטריקס וראשוני העופות. אצל רבים מהם היו עדויות לנוצות והם היו בעלי התאמות להפחתה במשקל כמו היעדר שיניים ופחות חוליות בצוואר ובזנב. היו לרובם זרועות ארוכות בעלות טפרים ששימשו אצל חלק כמו הדיינוניכוס להרג וגם להגנה וייתכן שאף כוסו בנוצות כמו כנפיים. בעבר קבוצה זו נקראה Bullatosauria, בה נכללו המינים דמויי-האורניתומימיים והטרודוניים, בעוד הדרומזאורים נכללו בקבוצה אחרת לצד העופות. כיום חלוקה זו נראית שגויה. קבוצה דמויי-מנירפטורים (Maniraptoriformes) סוג פוקואיוונטור (Fukuivenator) קבוצה דמויי-אורניתומימיים (Ornithomimosauria) קבוצה מנירפטורים (Maniraptora) - בה כלולים העופות תרשים מיון מדיה וקבצים בנושא דמויי-מנירפטורים בוויקישיתוף דמויי-מנירפטורים, באתר האנציקלופדיה של החיים (באנגלית)
פנרפטורה

פנרפטורה (שם מדעי: Pennaraptora; מילולית: "שודדים מנוצים") היא קבוצה של דינוזאורים מנירפטורים הנחשבים לאבות העופות המודרניים. הקבוצה כוללת את מרבית מיני המנירפטורים למעט האלברזאוריה והתריזינוזאוריה והיא הוגדרה בשנת 2014 בידי החוקר פות וצוותו (Foth). המאפיינים שלהם הם זנב חלול, לסת מוארכת קלה בעלת פחות שיניים, זרועות ארוכות ונוצות לאורך גופם של מרבית המינים. הנוצות שימשו לתצוגה, חימום וייתכן מאוד שכמה מהמינים הקטנים בקבוצה יכלו לדאות בין העצים. קבוצה זו כוללת את הדינוזאורים המכילים את האב הקדמון המשותף של האובירפטור ושל הדיינוניכוס והעופות. ראשוני בני הקבוצה ידועים מסוף היורה בסין, אז התקיימו האנכיאורניס וקרוביו בעלי הכנפיים שאולי שימשו לדאייה. בגרמניה התקיים אז ראשון העופות - הארכאופטריקס. בתוך הקבוצה נכללים 2 קבוצות עיקריות: האובירפטורוזאורים וקבוצת הפאראבס, בה כלולים הדרומאוזאוריים, הטרודוניים והדינוזאורים שדמו מאוד לעופות - אביאלאה. קבוצה אובירפטורוזאוריה (Oviraptorosauria) משפחה קאודיפטריים (Caudipteridae) משפחה אבימימיים (Avimimidae) משפחה קנגנתיים (Caenagnathidae) משפחה אובירפטוריים (Oviraptoridae) קבוצה פאראבס (Paraves) משפחה דרומאוזאוריים (Dromaeosauridae) משפחה טרודוניים (Troodontidae) קבוצה אביאלאה (Avialae) משפחה סקנסוריופטריגיים (Scansoriopterygidae) משפחה ארכיאופטריקיים (Archaeopterygidae) משפחה אנכיאורניטיים (Anchiornithidae) מחלקה עופות (Aves)
יחסי יפן–מולדובה

יחסי יפן–מולדובה (ביפנית: 日本とモルドバの関係, ברומנית: Relațiile Japonia-Moldova) הם היחסים הדיפלומטיים בין יפן לבין רפובליקת מולדובה. שתי המדינות כוננו יחסים דיפלומטיים רשמיים ב-16 במרץ 1992. יפן מיוצגת במולדובה על ידי שגרירותה בקישינב הבירה. מולדובה מיוצגת ביפן על ידי שגרירותה בטוקיו, בירת יפן. הייצוא המולדובי ליפן לשנת 2018 עמד על 0.71 מיליארד ין. הייצוא היפני למולדובה באותה השנה עמד על 2.46 מיליארד ין. נכון לינואר 2019, 25 אזרחים יפניים חיים במולדובה. מדיה וקבצים בנושא יחסי יפן–מולדובה בוויקישיתוף משרד החוץ של יפן משרד החוץ של מולדובה Embassy of Japan in Moldova, משרד החוץ היפני (באנגלית) Ambasada Republicii Moldova în Japonia 在日モルドバ共和国大使館, www.facebook.com Country Comparison :: Population — The World Factbook - Central Intelligence Agency, www.cia.gov Country Comparison :: Area — The World Factbook - Central Intelligence Agency, www.cia.gov [http://www2.ttcn.ne.jp/honkawa/9460.html �}�^�����E�e���̏@��], www2.ttcn.ne.jp Country Comparison :: GDP (purchasing power parity) — The World Factbook - Central Intelligence Agency, www.cia.gov Human Development Data (1990-2018) | Human Development Reports, hdr.undp.org https://www.mofa.go.jp/region/europe/moldova/data.html
ביל ונינגטון

ויליאם פרסי "ביל" ונינגטון (באנגלית: William Percey "Bill" Wennington; נולד ב-26 באפריל 1963) הוא כדורסלן עבר קנדי, אשר שיחק באופן פעיל בין השנים 1985–2000. לאורך 13 עונותיו בליגת ה-NBA זכה ב-3 אליפויות כשחקן שיקגו בולס, ורשם ממוצעים כוללים של 4.6 נקודות ו-3.0 ריבאונדים למשחק. ונינגטון נולד במונטריאול שבפרובינציית קוויבק בקנדה, ובנערותו למד ב"תיכון הלותרני של לונג איילנד". בשנת 1981 החל ללמוד באוניברסיטת סנט ג'ון בניו יורק, והצטרף לקבוצת הכדורסל שלה יחד עם כריס מאלין. בשתי עונותיו הראשונות בקבוצה קלע 4.4 נקודות בממוצע למשחק כשחקן ספסל, אולם בשתי העונות הבאות ביצע קפיצת מדרגה, ותרם 12.2 נקודות ו-6.1 ריבאונדים למשחק כסנטר הפותח של הקבוצה. בעונת 1984/1985 הוביל את הקבוצה, לצד מאלין, וולטר ברי ומארק ג'קסון, להעפלתה השנייה אי פעם לפיינל פור טורניר אליפות המכללות, תחת הדרכתו של המאמן חבר היכל התהילה של הכדורסל לו קרנסקה. במשחק חצי הגמר קלע ונינגטון 12 נקודות מול פטריק יואינג מאוניברסיטת ג'ורג'טאון, אך קבוצתו הפסידה בתוצאה 59–77. בין עונתו הראשונה לשנייה באוניברסיטה השתתף ונינגטון בטורניר אליפות העולם בכדורסל 1982 כשחקן נבחרת קנדה, אשר סיימה במקום השישי. בשמונת משחקיו בטורניר קלע 9.3 נקודות בממוצע למשחק. בשנת 1984 יצג את נבחרת קנדה באולימפיאדת לוס אנג'לס, במהלכה קלע 7.0 נקודות למשחק. במשחק חצי הגמר הפסידה קנדה מול נבחרת ארצות הברית (59–78), ובמשחק על מדליית הארד הפסידה מול נבחרת יוגוסלביה (82–88). בדראפט ה-NBA‏ 1985 נבחר ונינגטון על ידי דאלאס מאבריקס, בבחירה ה-16. ב-5 עונותיו עם המאבריקס קלע 3.6 נקודות בממוצע למשחק, כמחליפו מהספסל של ג'יימס דונלדסון. ביוני 1990 הועבר בטרייד לסקרמנטו קינגס, בתמורה לרודני מקריי. בעונתו היחידה בסקרמנטו קלע 5.7 נקודות והוריד 4.4 ריבאונדים בממוצע למשחק. בין השנים 1991–1993 שיחק בקבוצת וירטוס בולוניה האיטלקית, תחת המאמן אטורה מסינה. בעונת 1992/1993 זכתה הקבוצה באליפות ליגת העל האיטלקית, לאחר שגברה על בנטון טרוויזו בסדרת גמר (3–0). באותה עונה הפסידה בולוניה מול טרוויזו במשחק גמר הגביע האיטלקי. לקראת עונת 1993/1994 חזר ונינגטון לשחק ב-NBA, כאשר חתם על חוזה בשיקגו בולס. בעונות 1996, 1997 ו-1998 זכה עם הבולס בשלוש אליפויות NBA רצופות, כמחליפו מהספסל של לוק לונגלי. ממוצעיו הכוללים לאורך 6 עונותיו בשיקגו הם 5.1 נקודות ו-2.7 ריבאונדים למשחק. בקיץ 1999 חתם על חוזה בסקרמנטו קינגס, ובסיום עונת 1999/2000 פרש ממשחק, בגיל 37. מדיה וקבצים בנושא ביל ונינגטון בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA סטטיסטיקות הקריירה של ונינגטון ב-NBA, באתר basketball-reference.com סטטיסטיקות המכללות של ונינגטון, באתר sports-reference.com סטטיסטיקות המשחק בין סנט ג'ון לג'ורג'טאון, באתר sports-reference.com ונינגטון באליפות העולם 1982, באתר פיב"א ונינגטון באולימפיאדת 1984, באתר פיב"א רשימת הנבחרים בדראפט 1985, באתר basketball-reference.com ונינגטון נשלח בטרייד לסקרמנטו, באתר הניו יורק טיימס, 19 בספטמבר 1992 ונינגטון חותם על חוזה בסקרמנטו, באתר CBS,‏ 7 בספטמבר 1999
טטיאנה שבצובה

טטיאנה שבצובה (ברוסית: Татьяна Шевцова; נולדה ב-22 ביולי 1969) היא מדינאית רוסייה, סגנית שר ההגנה בשנים 2010–2024. שבצובה נולדה בשנת 1969 בקוזלסק, ברית המועצות. היא למדה ואחר כך סיימה את לימודיה במכון לנינגרד למימון וכלכלה בשנת 1991. מאותה שנה ואילך עבדה כגובת מס עבור שירות המיסים הפדרלי של הפדרציה הרוסית . החל מ-4 באוגוסט 2010 מכהנת כסגנית שר ההגנה של הפדרציה הרוסית, עם אחריות על כספי משרד ההגנה. כתב העת פורבס כלל אותה ברשימת אנשי הכוח העשירים ביותר ברוסיה (מקום 13 בשנת 2013). מדיה וקבצים בנושא טטיאנה שבצובה בוויקישיתוף "Tatiana Shevtsova". Ministry of Defence of the Russian Federation. נבדק ב-26 ביולי 2013. {{cite web}}: (עזרה) Osipov, Ivan. "Декларации-2013: 20 самых богатых силовиков России". Forbes. אורכב מ-המקור ב-2016-07-02. נבדק ב-2020-05-11. ערך זה הוא קצרמר בנושא פוליטיקאים ובנושא רוסים. אתם מוזמנים לתרום לוויקיפדיה ולהרחיב אותו.
כרמית רינצלר

כרמית רינצלר (נולדה ב-14 בדצמבר 1956) היא משוררת, מסאית וסופרת ילדים ומבוגרים ישראלית. כרמית רינצלר נולדה בקיבוץ עין הנציב וגדלה ביישוב נוה-מיכאל שבעמק האלה. עוד בילדותה ניהלה יומני חיים וכתבה סיפורים ושירים. בשירותה בצה"ל שימשה כקשרית בחיל השריון. היא למדה הדרכה והוראה במכללת בית ברל, כמו כן היא בעלת תואר ראשון במדעי הרוח והחברה מהאוניבסיטה הפתוחה. במהלך השנים פורסמו כ-10 מספריה, כמו כן, כתביה פורסמו בכתב העת מאזניים. בעיתון הארץ, בירחון פסיפס ובאנתלוגיות שונות. היא חברה באגודת הסופרים ובאקו"ם. מתגוררת בירושלים. נשואה לאריה אם לשלושה. צמחים דומעים בלי בכי הוצאת סער 1994. עם כתם של אור וכתם של עלה הוצאת טרקלין-גוונים,-2012. נרקיס באגם (שירה) הוצאת פיוטית, 2016. על דם היתמות. מכתבים לאבא. הוצאת צפריר, 2008. אפיקי הלב (סיפורים קצרים) הוצאת פיוטית, 2014. קשת מנצח סרטן (פרוזה עיונית) הוצאת גוונים,2014. גשם צהוב (רומן באינטרנט) פייפל, 2015. חולות הקרב בתהום הנפש רומן מלחמה (פרוזה), הוצאת סטימצקי, 2018. מעבר למתרס (מאמרי מסות) הוצאת מיטב ארגמן ב-2019. נויה והארנבון (ספר ילדים) הוצאת מיטב ארגמן ב-2020. שיריה של כרמית רינצלר בבלוג של ד"ר לאה מזור. "כך נחלתי את שירי" שיחה עם משוררת כרמית רינצלר. כתב עת לשירה - פסיפס עקד מספר 108. מראיין: הרצל חקק. קיץ תש"פ 2020. הרצל חקק. הילדה שחלמה לחבר אגדה למציאות. יולי 2020. הוצאת מיטב-ארגמן 2020 יוסף כהן אלרן מגרות זועקות להיפתח/ ( על קובץ סיפוריה של כרמית רינצלר-אפיקי הלב) כרמית רינצלר בפרויקט "סופרים קוראים" של המרכז לספריות בישראל. אריק בלום על "חולות הקרב בתהום הנפש" מיכאל רייך על "חולות הקרב בתהום הנפש" יוסף עוזר על "חולות הקרב בתהום הנפש" כרמית רינצלר באתר סימניה. כרמית רינצלר בספריה הלאומית. הרצל חקק על "חולות הקרב בתהום הנפש" אורה עשהאל. דברים בהשקת ספרה של כרמית רינצלר. כרמית רינצלר, דף שער בספרייה הלאומית
איגוד תעשיית ההקלטות היווני

איגוד תעשיית ההקלטות היווני (ביוונית: Ένωση Ελλήνων Παραγωγών Ηχογραφημάτων ובקיצור: IFPI Greece) הוא ארגון העוקב אחר כמעט כל ההיבטים של ענף ההקלטות ביוון. האיגוד הוקם בשנת 1989, על מנת להעניק תעודות על מכירות של סינגלים, אלבומים, אלבומי וידאו וכדומה. נכון למאי 2020, האיגוד חדל להעניק תארים לסינגלים. זהב: 3,000 פלטינה: 6,000 לפני יולי 2008 היו התארים שווי ערך ל-5,000 עותקים עבור זהב ו-10,000 עותקים עבור פלטינה. (כרגע לא פעיל) זהב: 3,000 פלטינה: 6,000 לפני יוני 2007 היו התארים שווי ערך ל-7,500 עותקים עבור זהב ו-15,000 עותקים עבור פלטינה. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של IFPI Greece Carr, John (1989-10-07). "Greek Top 20 Charts Debut". Billboard. Vol. 101 no. 40. pp. 74 & 77. Καλώς ήλθατε στην IFPI Greece, www.ifpi.gr Sikka, Iota (2008-08-08). "Η αγορά των cd κλυδωνίζεται". Kathimerini (ביוונית). אורכב מ-המקור ב-2011-07-16. נבדק ב-2009-11-09. Dragoumanos, Petros (1998-04-26). "Aπ τις 33 στρ ές στα CD (1997)" (PDF). Kathimerini (ביוונית). p. 6. אורכב מ-המקור (PDF) ב-2011-10-06. נבדק ב-2009-11-09. Sykka, Iota (2003-01-10). "Artists reach lower for gold and platinum". Kathimerini. נבדק ב-2009-11-09. "International Certification Award levels" (PDF). ifpi.org. בספטמבר 2009. אורכב מ-המקור (PDF) ב-2011-07-26. נבדק ב-2009-11-04. {{cite web}}: (עזרה) Develegas, Cosmas (24 במאי 1997). Greek acts boost local market. Billboard. נבדק ב-2010-10-12. {{cite book}}: (עזרה) "Certification Award Levels" (PDF). IFPI. נבדק ב-2012-08-13. "Certification Award Levels" (PDF). IFPI. אורכב מ-המקור (PDF) ב-2009-10-23. נבדק ב-2012-08-13.
יובל סטוניס

יובל סטוניס (2 במאי 1983 – 12 בינואר 2021) היה שחקן, במאי וקומיקאי ישראלי. סטוניס נולד ב-2 במאי 1983 בתל אביב. בבגרותו למד בסטודיו למשחק על שם ניסן נתיב, ומשם עבר לשחק בתיאטרון גשר בתל אביב-יפו. לאחר מכן שיחק במופעים רבים עם תיאטראות שונים, כגון תיאטרון הקיבוץ ותיאטרון אורנה פורת לילדים ולנוער. כעבור זמן קצר כיכב בהצגות מוכרות, כגון "שוליית הקוסם" (תיאטרון מופע), רומיאו ויוליה (תיאטרון תמונע) ותיבת נח (תיאטרון אורנה פורת לילדים ולנוער). עם הזמן עבר לשחק גם בתוכניות טלוויזיה לילדים. בשנים 2007–2009 שיחק בקומדיית המצבים "המובילים" בתפקיד האח הבכור תומר דגני באחת מתוך שלוש הדמויות הראשיות, לצד בן פרי וליאת הר לב. סטוניס היה עתיד לגלם את אותה דמות גם בעונה הרביעית של הסדרה, אך עקב מותו של קלים קמנקו, שגילם את דמותו של ואלרי בסדרה, התבטלה העונה הרביעית, וכל אחד משחקני הסדרה התפזרו איש איש לדרכו. הוא המשיך לשחק מספר שנים בתפקידים קטנים ותפקידי אורח בערוץ הילדים, כגון דמותו של עודד רז בסדרה "גאליס" ודמותו של ירון ארזי בסדרה "השועלים". בשנת 2010 ביים ושיחק בסרט הקצר "האיש שלא ידע לצחוק" בשיתוף עם מגמת הקולנוע של בית ספר תלמה ילין. הסרט הועלה ליוטיוב וגם הוקרן בפסטיבל הסרט הצעיר בחיפה[דרוש מקור]. בשנת 2011 גילם את דמות הפושע (אחת משתי הדמויות היחידות) בסרט הפסיכולוגי "מציאות 01". באותה השנה שיחק בהצגה "החופש לזוז" שכתבה גדעונה רז. ההצגה זכתה בפסטיבל תיאטרון קצר, וסטוניס זכה אף בקטגוריית שחקן השנה על תפקידו בהצגה. במהלך העשור השני של המאה ה-21 שיחק סטוניס בכמה פרסומות, בהן פרסומות של תנובה, דיוטי פרי נתב"ג ועוד. בשנת 2018 השתתף בהצגה "דרקונים וזונות" בפסטיבל עכו, ובה זכה בתואר השחקן הטוב ביותר. בשנת 2020 גילם את דמותו של קובי בסדרה "אנדרדוגס" מבית Yes. בחודש מאי 2020 הודיע סטוניס כי בפברואר אובחן עם סרטן הקיבה. הוא נפטר ממחלתו ב-12 בינואר 2021 בגיל 37 בלבד. המובילים – בתפקיד תומר דגני. נויורק – בתפקיד מוס. השועלים – בתפקיד ירון ארזי. המועדון של לוגי – בתפקיד תומר דגני גאליס – בתפקיד עודד רז (הופעת אורח) מציאות 01 – בתפקיד הפושע האיש שלא ידע לצחוק – בתפקיד הראשי "הניצחון הסופי" "שרלוק הולמס" "מוזיקה של אגדה" "תיבת נח" "ילדיסקו" "שוליית הקוסם" "רומיאו ויוליה" "קומיקזה" (לצד דביר בנדק) מדיה וקבצים בנושא יובל סטוניס בוויקישיתוף יובל סטוניס, ברשת החברתית פייסבוק יובל סטוניס, ברשת החברתית אינסטגרם יובל סטוניס, ברשת החברתית LinkedIn יובל סטוניס, סרטונים בערוץ היוטיוב יובל סטוניס, במיזם "אישים" לתיעוד היצירה הישראלית יובל סטוניס, במסד הנתונים הקולנועיים IMDb (באנגלית) יובל סטוניס, באתר "אידיבי", מאגר הידע העברי לקולנוע ישראלי ועולמי מופעים לילדים, הצגות לילדים - שוליית הקוסם, באתר www.habama.co.il רומיאו ויוליה, באתר www.tmu-na.org.il מופעים לילדים, הצגות לילדים - תיבת נח (אורנה פורת), באתר www.habama.co.il סרטו של יובל סטוניס, האיש שלא ידע לצחוק | יוטיוב מציאות 01, באתר www.ishim.co.il שגיא בן נון‏, "היה מוכשר בטירוף": השחקן יובל סטוניס מת מסרטן בגיל 37, באתר וואלה, 12 בינואר 2021
טיפאני ג'יימס

טיפאני דונאמה ג'יימס (באנגלית: Tiffany Donnama James; נולדה ב-31 בינואר 1997) היא אתלטית ג'מייקנית, סגנית אלופת העולם בריצת שליחים 4x400 מטר משולב ומדליסטית הארד בריצת שליחות 4x400 מטר (דוחה 2019). במשחקים הפאן אמריקאיים שנערכו בלימה, פרו ב-10 באוגוסט 2019 זכתה ג'יימס במדליית ארד בריצת שליחות 4x400 מטר, ביחד עם סטפני אן מקפירסון, נתויה גול ורונישה מקגרגור בתוצאה של 3:27.61 דקות, אחרי ארצות הברית (3.26.46 דקות) וקנדה (3.27.01 דקות). באליפות העולם שנערכה בדוחה, קטר ב-29 בספטמבר אותה שנה היא זכתה בשתי מדליות, כסף וארד. מדליית כסף בריצת שליחים 4x400 מטר משולבת ביחד עם נייתון אלן, רונישה מקגרגור וג'בון פרנסיס בתוצאה של 3:11.78 דקות, אחרי ארצות הברית שקבעה שיא עולם חדש של 3:09.34 דקות ולפני בחריין (3:11.82 דקות) ומדליית ארד בריצת שליחות 4x400 מטר, ביחד עם אנסטסיה לי-רוי, סטפאני אן מקפרסון ושריקה ג'קסון בתוצאה של 3.22.37 דקות, אחרי ארצות הברית (3.18.92 דקות) ופולין (3.21.89 דקות). מדיה וקבצים בנושא טיפאני ג'יימס בוויקישיתוף טיפאני ג'יימס, באתר olympedia.org טיפאני ג'יימס, באתר התאחדות האתלטיקה הבין-לאומית הריצה משולבת בשתי אצניות ובשני אצנים
איגוד תעשיית ההקלטות האינדונזי

איגוד תעשיית ההקלטות האינדונזי (באינדונזית: Asosiasi Industri Rekaman Indonesia; ובקיצור: ASIRI) הוא ארגון העוקב אחר כמעט כל ההיבטים של ענף ההקלטות באינדונזיה. האיגוד הוקם בשנת 1978 ומונה כ-84 חברות תקליטים בתוכו, המייצגים 95% מתעשיית המוזיקה באינדונזיה. איגוד תעשיית ההקלטות האינדונזי מעניק תעודות זהב ופלטינה על מכירות של אלבומים: אלבומים מקומיים זהב: 15,000 פלטינה: 30,000 אלבומים בינלאומיים זהב: 5,000 פלטינה: 10,000 נכון לשנת 2016, איגוד תעשיית ההקלטות האינדונזי מעניק תוארי זהב ופלטינה בהתבסס על הסכום הכספי שהרוויח האלבום, הן פיזית והן דיגיטלית. לפני 1988, כל ההקלטות שנמכרו באינדונזיה אינן היו מורשות. אולם בשנות התשעים המספר הצטמצם ל-20%, כאשר הערך הקמעונאי של הקלטות ללא רישיון בשנת 1995 נאמד בכ-15 מיליון דולר. בתחילת שנות האלפיים, שיעור ההפרות הועלה בחזרה לרמות גבוהות יותר, שהיו על כ-55% בשנת 2001, וכ-85% בשנת 2003. איגוד תעשיית ההקלטות האמריקאי איגוד תעשיית ההקלטות הבריטי Wayback Machine, web.archive.org, ‏2012-05-09 Metrotvnews.com: News Video Portal, web.archive.org, ‏2018-02-04 Nielsen Business Media Inc, Billboard, Nielsen Business Media, Inc., 1983-01-22. (באנגלית) Nielsen Business Media Inc, Billboard, Nielsen Business Media, Inc., 2001-12-29. (באנגלית) Nielsen Business Media Inc, Billboard, Nielsen Business Media, Inc., 2003-05-17. (באנגלית)
קאודיפטריים

קאודיפטריים (שם מדעי: Caudipteridae) היא משפחה של דינוזאורים תרופודים מקבוצת האובירפטורוזאורים, אשר התקיימה בקרטיקון התחתון במזרח אסיה לפני 124.6 עד 120 מיליון שנה מהיום. המשפחה הוגדרה בשנת 2000, מממצאים מתצורת יישיין ותצורת ג'יופוטאנג שבליאונינג, בסין. בני משפחה זו היו דינוזאורים מנוצים קטני-ממדים שהיו קרובי האובירפטוריים והקנגנתיים. הם היו בעלי מקור קרני עם לסתות קשיחות כמעט חסרות שיניים, המותאמות בעיקר לאכילת צדפות ומזון דומה. אפשרות אחרת היא שהיו אוכלי כל. הם היו דו-רגליים מהירים בעלי זנב מנוון חוליות, כהתאמה אפשרית לתעופה. הם נחשבים למינים פרימיטיביים יחסית בקבוצת האובירפטורוזאורים וקרובים לפרוטארכאופטריקס ולאינסיסיווזאורוס. קאודיפטריקס (Caudipteryx) Similicaudipteryx Xingtianosaurus מדיה וקבצים בנושא קאודיפטריים בוויקישיתוף קאודיפטריים, באתר GBIF (באנגלית)
קנגנתים

קנגנתים (שם מדעי: Caenagnathoidea; מילולית: "עיצוב לסת אחרון") היא על-משפחה של דינוזאורים תרופודים מקבוצת האובירפטורוזאוריה שחיו במשך תור הקרטיקון לאורך אסיה ואמריקה הצפונית מלפני 125 מיליון שנה ועד לפני 66 מיליון שנה, עם הכחדת הקרטיקון. בקבוצה ישנם 3 משפחות הקרובות ביותר למשפחת הקאודיפטריים. בני קבוצה זו נחשבים למפותחים שבאובירפטורים, והם שגשגו לאורך הקרטיקון. חלקם היו גדולים כמו הגיגנטורפטור באורך 8 מטרים ומשקל של 2 טונות ואחרים היו קטנים בהרבה. הם היו דו-רגליים, בעלי זנב מגומד, ראשים קצרים בעלי "קסדה" או כרבולת והלסתות היו קשות ובעלות מקור. ממצאים רבים מראים שהם היו מכוסים בנוצות לאורך גופם. קבוצה קנגנתים (Caenagnathoidea) משפחה אבימימיים (Avimimidae) - בה האבימימוס משפחה קנגנתיים (Caenagnathidae) משפחה אובירפטוריים (Oviraptoridae) מדיה וקבצים בנושא קנגנתים בוויקישיתוף קנגנתים, באתר האנציקלופדיה של החיים (באנגלית)
יחסי יפן–מלטה

יחסי יפן–מלטה (ביפנית: 日マルタ関係, במלטזית: Relazzjonijiet Ġappun–Malta, באנגלית: Japan–Malta relations) הם היחסים הדיפלומטיים בין יפן לבין רפובליקת מלטה. שתי המדינות כוננו יחסים דיפלומטיים רשמיים בשנת 1965. יפן אינה מיוצגת במלטה בדרג השגרירות. יפן מיוצגת במלטה בדרג הקונסולרי באמצעות קונסוליה רשמית שהיא מחזיקה בולטה, בירת המדינה. יפן האמינה את שגרירותה שברומא, בירת איטליה הסמוכה, על מלטה. מלטה אינה מיוצגת ביפן בדרג השגרירות. מלטה מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת יפן. בשלהי מלחמת העולם הראשונה, יפן שלחה ארבע עשרה משחתות יפניות מהצי הקיסרי היפני למלטה, במטרה להפוך את האי המלטזי לנמל היחידי של יפן באירופה. ב-11 ביוני 1917 המשחתת סאקאקי, שהייתה אחת מהמשחתות שנשלחו למלטה, טורפדה על ידי הצוללת האוסטרית U-27, וכתוצאה מכך, 68 אנשי הצוות שהיו במשחתת סאקאקי נהרגו. הם נקברו בבית הקברות הימי קלרקה במלטה. ב-21 בספטמבר 1964, מלטה זכתה לעצמאות מבריטניה. בשנת 1965, כשנה אחרי הפיכתה של מלטה למדינה עצמאית, יצרה יפן יחסים דיפלומטיים רשמיים עם מלטה. ב-7 בינואר 1989 הקיסר ה-124 של יפן, הירוהיטו, נפטר. ב-24 בפברואר 1989 הוטסה משלחת ממלטה על מנת להשתתף בטקס ההלוויה של הקיסר שנערך בארמון הקיסרי של טוקיו. המשלחת המלטזית מנתה את שר החוץ ומזכירו של מלטה, ושגריר מלטה בקנברה, בירת אוסטרליה. ב-27 במאי 2017, בירך ראש ממשלת מלטה, ג'וזף מוסקט את ראש ממשלת יפן, שינזו אבה על הגעתו לולטה, בירת מלטה. מדיה וקבצים בנושא יחסי יפן–מלטה בוויקישיתוף משרד החוץ של יפן משרד החוץ של מלטה יחסי יפן–מלטה, ברשת החברתית פייסבוק https://www.mofa.go.jp/erp/we/mt/page22e_000185.html consulate-general of Japan in Valletta, Malta Embassy of Japan in Malta, Ministry of Foreign Affairs of Japan (באנגלית) consulate-general of Malta in Tokyo, Japam Malta connection with Japanese Imperial Navy under study, Times of Malta (באנגלית בריטית) Malta becomes independent, 1964: A police stabbing, a grenade, and when having a gay time was cause for an advert, MaltaToday.com.mt (באנגלית) 資料5, www.mofa.go.jp Article expired, The Japan Times, ‏2013-05-10 (באנגלית אמריקאית)